CELEX: 32013R0863
Language: hu
Date: 2013-09-05 00:00:00
Title: A Bizottság 863/2013/EU végrehajtási rendelete ( 2013. szeptember 5. ) egyes áruk Kombinált Nómenklatúra szerinti besorolásáról

7.9.2013   
            
            
               HU
            
            
               Az Európai Unió Hivatalos Lapja
            
            
               L 240/17
            
         A BIZOTTSÁG 863/2013/EU VÉGREHAJTÁSI RENDELETE
   (2013. szeptember 5.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. szeptember 5-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Fémkereten összeszerelt és műanyag foglalatba ágyazott monolitikus integrált áramkörből és egy kvarckristályból álló termék, (úgynevezett „valósidejű óramodul”), amelynek mérete körülbelül 10 × 7 × 3 mm.
                  A termék 32,768 kHz rezgésszámmal, valamint 2,7 és 3,6 V közötti tápfeszültséggel működik. Digitális kimenőjellel rendelkezik.
                  A terméket különböző készülékekben használják időközök meghatározására szolgáló órajel forrásaként.
                  
                      (1) Lásd a képet.
               
               
                  9114 90 00
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 1.n) pontja, valamint a 9114 és a 9114 90 00 KN-kód szövegezése határozza meg.
                  Mivel a termék monolitikus integrált áramkört és kvarckristályt is tartalmaz, nem teljesíti a 85. árucsoporthoz tartozó megjegyzések 8.b) pontjában foglalt feltételeket. Következésképpen a 8542 vtsz. alá történő besorolás kizárt.
                  A termék órajelet bocsát ki időközök meghatározása céljából, ami a 91. árucsoport szerinti funkció.
                  A 9110 vtsz. alá történő besorolás szintén kizárt, mivel a termék nem tekinthető nem teljes óraszerkezetnek, mert nem rendelkezik az ahhoz szükséges összes alkotórésszel, és nem szerelt (lásd a 9110 vtsz.-hoz tartozó HR-magyarázat harmadik bekezdését).
                  Ezért a terméket a 9114 90 00 KN-kód alá, más óraalkatrészként kell besorolni (lásd a 9114 vtsz.-hoz tartozó HR-magyarázat (A) (8) pontját).
               
            
         
      
         (1)  A kép csupán tájékoztató jellegű.